**TISZASAS KÖZSÉGI ÖNKORMÁNYZAT KÖZTERÜLETI TÉRFIGYELŐ RENDSZERÉNEK**

**ADATVÉDELMI, ÜZEMELTETÉSI ÉS ADATBIZTONSÁGI SZABÁLYZATA**

# I. A SZABÁLYOZÁS ALAPJA ÉS CÉLJA

* 1. **A Szabályzat célja:**

Tiszasas község közterületén elhelyezett térfigyelő kamerák és a kapcsolódó műszaki elemek alkalmazásának és használatának jogi szabályozása, a hatályos jogszabályi rendelkezések alapján.

**1.2. A szabályozás jogszabályi alapjai:**

* Magyarország Alaptörvénye
* az információs önrendelkezési jogról és az információszabadságról szóló 2011. évi CXII. törvény (Infotv.)
* a Rendőrségről szóló 1994. évi XXXIV. törvény (Rtv.)
* a közterület-felügyeletről szóló 1999. évi LXIII. törvény (Kftv.)
* a polgárőrségről és a polgárőri tevékenység szabályairól szóló 2011. évi CLXV. törvény
* a személy- és vagyonvédelmi, valamint a magánnyomozói tevékenység szabályairól szóló 2005. évi LXXXIII. törvény
* a Polgári Törvénykönyvről szóló 2013. évi V. törvény (Ptk.)
* a Büntető Törvénykönyvről szóló 2012. évi C. törvény (Btk.)

**1.3. A Térfigyelő rendszer:**

A Térfigyelő Rendszer azon műszaki eszközök és megoldások összessége, amely biztosítja a közterületen történő álló- és mozgó képfelvétel jogszabályban előírt módon történő rögzítését, tárolását és felhasználását.

A képfelvevők által megfigyelt területre belépő személyek tájékoztatását elősegítő módon figyelemfelhívó jelzést, ismertetést kell elhelyezni a képfelvevők elhelyezéséről, az adatkezelés tényéről és körülményeiről.

Jogszerűnek minősül a felvétel készítése, ha a személyek a képrögzítéshez nyilatkozattal hozzájárultak, vagy ráutaló magatartással /pl: kamerával megfigyelt területre való belépéssel és ott tartózkodással/ hozzájárulnak.

Tiszasas Községi Önkormányzat 2 darab térfigyelő kamera kihelyezésével

* Tiszasas 049/8 hrsz és
* Tiszasas 0116 hrsz alatt

biztosítja a Közterületi Térfigyelő Rendszer kialakítását.

## 1.4. A kamerák kihelyezése

A térfigyelő kamerák a település közigazgatási határait jelző területeken kerültek látható módon kihelyezésre, az érintett közterület (Csépa és Tiszaug községek felőli útszakasz) megfigyelésére.

A kamerák, az emberi termetnél magasabb oszlopra vagy épület homlokzatára szerelt műszaki megoldással kerültnek kihelyezésre.

Az önkormányzat a térfigyelő rendszer működtetéséről a lakosság és a településre érkező vendégek figyelmét figyelem felhívó táblák kihelyezésével és a www.tiszasas.hu honlapon történő közzétételével tájékoztatja.

**1.5. A Térfigyelő rendszer létrehozásának célja:**

* a közbiztonság erősítése, a közterület általános használati szabályainak biztosítása
* a Térfigyelő rendszer által ellenőrzött területen található vagyon megóvása, felügyelete
  + a rendőrség bűnüldöző munkájának támogatása, a két szervezet közötti együttműködés erősítése
  + a lakosság, a településre belépők, a települést meglátogatók vagy igénybe vevők biztonságérzetének növelése, a jogsértések visszaszorítása

**1.6. Fogalmak**

**Személyes adat:** az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés;

**Közérdekű adat***:* az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;

**Közérdekből nyilvános adat**: a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;

**Hozzájárulás:** az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok- teljes körű vagy egyes műveletekre kiterjedő - kezeléséhez;

**Tiltakozás:** az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri;

**Adatkezelő:** az a természetes vagy jogi személy, illetve jogi személyiséggel nem rendelkező szervezet, a ki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja;

**Adatkezelés:** az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése;

**Adattovábbítás:** az adat meghatározott harmadik személy számára történő hozzáférhetővé tétele;

**Nyilvánosságra hozatal:** az adat bárki számára történő hozzáférhetővé tétele;

**Adattörlés:** az adatok felismerhetetlenné tétele oly módon, hogy a helyreállításuk többé nem lehetséges;

**Adatmegsemmisítés:** az adatokat tartalmazó adathordozó teljes fizikai megsemmisítése;

**Adatközlő:** az a közfeladatot ellátó szerv, amely- ha az adatfelelős nem maga teszi közzé az adatot-az adatfelelős által hozzá eljuttatott adatait honlapon közzéteszi;

**Közterület:** a közhasználatra szolgáló minden olyan állami vagy önkormányzati tulajdonban álló terület, amelyet rendeltetésének megfelelően bárki használhat, ideértve a közterületnek közútként szolgáló és a magánterületnek a közforgalom számára a tulajdonos (használó) által megnyitott és kijelölt részét, továbbá az a magánterület, amelyet azonos feltételekkel bárki használhat;

**Közterületi rend:** a közterület rendeltetésszerű használatára, igénybevételére vonatkozó jogszabályok megtartása;

# II. AZ ADATKEZELÉS

## 2.1. Az adatkezelő:

Az Önkormányzat a Térfigyelő Rendszer üzemeltetésével és kezelésével a Tiszasasi Polgárőr Egyesület bízza meg.

A polgárőrséget az Rtv. 42. §-a hatalmazza fel arra, hogy közterületen, ahol az közbiztonsági, bűnmegelőzési, illetve bűnüldözési célból igazolhatóan szükséges, bárki számára nyilvánvalóan észlelhető módon képfelvevőt helyezhet el és felvételt készíthet.

Az elhelyezésre kerülő képfelvevő szükségességéről, a képfelvevővel megfigyelt közterület kijelöléséről a Polgárőrség előterjesztésére az illetékes települési önkormányzat dönt.

A Polgárőrség képviselője a Térfigyelő Rendszer üzemeltetésére és kezelésére, az azzal készített álló- és mozgókép felvételek rögzítésére, törlésére, felhasználására, továbbítására, valamint a fentiekben nem említett bármely más adatkezelésre kizárólag az Rtv.-ben, egyéb jogszabályban, valamint a Térfigyelő Rendszer működésére és kezelésére vonatkozó adatkezelési szabályzatban meghatározottak szerint jogosult.

A képfelvevő elhelyezési és üzemeltetési költségeinek biztosítására az önkormányzat és az illetékes rendőrkapitányság megállapodást köthet.

## 2.2. Az adatkezelés

A kialakításra került térfigyelő rendszer a közterületen készült felvételeket rögzíti és tárolja folyamatos jelleggel, mely felvételek a rendszerhez tartozó számítógépen kerülnek rögzítésre.

A szervere Tiszasas, Fő u. 58/a. szám alatti helyiségben van elhelyezve.

A törvény rögzíti a felhasználásra vonatkozó szabályokat is. A felvétel, illetőleg az abban szereplő személyes adat csak a rögzítés helyszínén elkövetett bűncselekmény, szabálysértés vagy a közlekedés szabályainak megsértése miatt indult büntető-, szabálysértési vagy más hatósági eljárás során, körözött személy vagy tárgy azonosítása vagy a rendőri intézkedés jogszerűségének közigazgatási eljárásban történő vizsgálata céljából, illetve az érintett személy jogainak gyakorlása érdekében használható fel.

## 2.3. Az adatkezelés elvei

Személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie.

Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető. Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

## 2.4. Az adatkezelés jogalapja

Személyes adat akkor kezelhető, ha ahhoz az érintett hozzájárul. A térfigyelő rendszer alkalmazásához a hozzájárulás önkéntes, ráutaló magatartással történik. A rendszer alkalmazásáról a területen megjelenni kívánó személyek részére jól látható helyen, jól olvasható, tájékoztatást elősegítő módon, ismertetőt kell kihelyezni.

## 2.5. Az adatkezelés korlátai

A felvétel rögzítése helyszínén

* elkövetett bűncselekmény vagy szabálysértés, vagy a közlekedés szabályainak megsértése miatt indult büntető-, szabálysértési eljárásban, körözött személy vagy tárgy azonosítása vagy rendőri intézkedés jogszerűségének közigazgatási eljárásban történő vizsgálata céljából indult eljárásban
* elkövetett jogsértés miatt indított közigazgatási hatósági eljárásban
* rendőri intézkedés jogszerűségének megállapítására irányuló közigazgatási hatósági eljárásban
* a felvételen szereplő személy, által, jogainak gyakorlása érdekében indított eljárásban használható fel.

## 2.5. Az adatkezelés ideje

Az Rtv. rögzíti a felhasználásra vonatkozó szabályokat is. A felvétel, illetőleg az abban szereplő személyes adat csak a rögzítés helyszínén elkövetett bűncselekmény, szabálysértés, vagy a közlekedés szabályainak megsértése miatt indult büntető-, szabálysértési vagy más hatósági eljárás során, körözött személy vagy tárgy azonosítása vagy a rendőri intézkedés jogszerűségének közigazgatási eljárásban történő vizsgálata céljából, illetve az érintett személy jogainak gyakorlása érdekében használható fel.

Ami a rögzített felvételek tárolási idejét illeti, a törvény a következőképpen rendelkezik:

Ha a fentiekben megjelölt eljárás lefolytatásához vagy az ott meghatározott egyéb célból nincs szükség rá, a felvételt a rögzítést követő 20 nap elteltével törölni kell. (4. melléklet)

A szabálysértési vagy büntetőeljárás megindításához és lefolytatásához szükséges adatok és információk biztosítása céljából az adatkezelő rendőri szerv a határidőt legfeljebb harminc napig meghosszabbíthatja.

## 2.6. Az érintett előzetes tájékoztatásának követelménye

Az érintettel az adatkezelés megkezdése előtt közölni kell, hogy az adatkezelés hozzájáruláson alapul vagy kötelező.

Az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

Kötelező adatkezelés esetén a tájékoztatás megtörténhet az információkat tartalmazó jogszabályi rendelkezésekre való utalás nyilvánosságra hozatalával is. (2. melléklet)

# III. MŰKÖDÉS, ADATBIZTONSÁG

## 3.1. A kamera típusa

Tiszasas Községi Önkormányzat a jogszabályi előírásoknak megfelelően az alábbi típusú, megfelelő műszaki tanúsítvánnyal rendelkező kamerákat alkalmazza a térfigyelő rendszerében:

2 db kültéri nagyfelbontású kompakt kamera infravörös megvilágítással, 4 K motorizált Ir Ip kamera (4 Mp, Wdr, 2,7-12 mm motorizált lencse /zoomolható/, látószög 100°-35°, intavolság 60 m

## 3.2. Az adatbiztonság elvei

* az adatkezelő, illetve feldolgozó köteles körültekintően gondoskodni az adatok biztonságáról,
* az adatokat védeni kell a jogosulatlan hozzáférés, megváltoztatás, továbbítás, nyilvánosságra hozatal, törlés, megsemmisítés, véletlen megsemmisülés ellen, - biztosítani kell, hogy csak meghatározott esetben, célra és felhatalmazott személyek férhessenek az adatokhoz
* a közterületi térfigyelő rendszer üzemeltetését adatvédelmi nyilvántartásba kell venni.

## 3.3. Belépés a rendszerbe

A térfigyelő rendszer központi rendszerébe csak az a személy tud adatot lekérni, akinek személyes hozzáférése van a rendszerhez, ez lehet a rendőri szerv képviselője, az ellenőrzésre jogosult személy, a rendszergazda, műszaki személyzet (javítás, karbantartás, hibaelhárítás), az adatkezelő szerv, valamint a felettes szerv belső adatvédelmi felelőse, valamint a NAIH munkatársai léphetnek be.

Ezen személyeken kívül más a térfigyelő rendszer központi egységéhez csak a rendszert működtető rendőri szerv vezetőjének előzetes engedélyével férhet hozzá.

## 3.4. Adatok kimentése

Visszaellenőrzés és kimentés külön személyre szóló kóddal lehetséges, melyet belépés esetén a szerver naplóz a memóriájába. (Adattovábbítási nyilvántartás 3. melléklet)

## 3.5. Naplózás

Az arra kijelölt személy ellenőrzi minden reggel a központ működőképességét, melyet az arra rendszeresített naplóba jegyez. (5. melléklet)

A számítógépes központnál üzemeltetési naplót kell vezetni, melybe az alábbi bejegyzések kerülnek:

* ellenőrzés ideje, ellenőrzést végző személy neve, aláírása,
* az állapot vagy esetleges probléma rögzítése, - kimentések rögzítése,
* egyéb észrevételek.

## 3.6. Felvétel utólagos ellenőrzése és felhasználása

A központban élőkép nem kerül on-line ellenőrzésre.

A számítógépes rendszerben utólag a felvételt kizárólag a rendőrség képviselője tekintheti meg.

A számítógépes központnál felhasználási naplót kell vezetni, melybe az alábbi bejegyzések kerülnek:

* visszaellenőrzés ideje, ellenőrzést végző személy neve, téma,
* egyéb észrevételek,
* név, beosztás, beosztási hely, jelvényszám, aláírás.

A kimentések eredményét mindig be kell jegyezni a naplóba, illetve, hogy milyen adathordozóra került. (6. melléklet)

Visszaellenőrzés és kimentés külön személyre szóló kóddal lehetséges, melybe belépés esetén a szerver naplóz a memóriájába.

## 3.6. Karbantartás

A térfigyelő rendszer karbantartását végző külső személy a térfigyelő rendszer központi kezelési helyiségébe csak az ott tartózkodásra jogosult személy kíséretébenléphet be és végezheti tevékenységét.

# IV. ZÁRÓ ÉS HATÁLYBA LÉPTETŐ RENDELKEZÉSEK

JelenKözterületi térfigyelő rendszer adatvédelmi, adatbiztonsági, üzemeltetési és kezelési szabályzat rendelkezéseit minden érintettel meg kell ismertetni.

Az érintett személyek kötelesek a jelen szabályzat mellékletét képező megismerési nyilatkozatot kitölteni és aláírásukkal ellátni.

A tartalmát érintő jogszabályi változások esetén a Szabályzatot ki kell egészíteni, vagy szükség esetén módosítani kell.

Jelen szabályzat 2019. augusztus 01. napján lét hatályba.

Tiszasas, 2019. július 26.

Gyói Gábor

polgármester

**1. számú melléklet**

**IGÉNYLÉS**

a Tiszasasi Térfigyelő Rendszer adatkezelésével összefüggő adattovábbítás iránt

**Igénylő** neve: ............................................................................................................................................. születési helye, ideje: ................................................................................................................................. anyja neve: ................................................................................................................................................. címe: .......................................................................................................................................................... elektronikus elérhetősége: ......................................................................................................................... telefonszáma: .............................................................................................................................................

(Az igénylő adatai az adatvédelmi jogszabályok szerint kerülnek törlésre.)

**Adat igénylésének jogalapja:**

1. a rögzített felvételen szereplő személy által a jogainak érvényesítésére indított eljárásban történő felhasználás céljából adatigénylés;
2. a kérelmező jogát vagy jogos érdekét a felvétellel rögzített esemény, cselekmény vagy intézkedés érinti, melynek érdekében szabálysértési-, büntető-, vagy közigazgatási hatóság részére történő adattovábbítást kér;

A felvétel készítésének **időpontja**: ...........................................................................................................

A felvétel készítésének pontos megjelölése, **helyszíne**: ............................................................................

....................................................................................................................................................................

....................................................................................................................................................................

Az igénylési **cél, mely alapján** kéri a felvétel továbbítását: .....................................................................

....................................................................................................................................................................

....................................................................................................................................................................

Az 1. pontban meghatározott kérelem esetén az adattovábbítás formája:

□ CD lemezen □ amennyiben lehetséges, elektronikus úton e-mail címemre

Az 1. pontban meghatározott kérelem esetén a kérelmező aláírásával büntetőjogi felelőssége tudatában kijelenti, hogy a továbbított felvételrészletet kizárólag arra a célra használja fel, amely célra az átadásra került.

Kelt: ……………………………….

…………………………………………

igénylő aláírása

## 2. számú melléklet

**TÁJÉKOZTATÓ AZ EGYES KIHELYEZETT KAMERÁK ALATTI TERÜLETEN SZEMMAGASSÁGBAN**

**ADATVÉDELMI TÁJÉKOZTATÓ**

KÉPRÖGZÍTÉSRE ALKALMAS KAMERÁVAL

**MEGFIGYELT TERÜLET!**

**1./ Az adatgyűjtés ténye:** Az Info törvény (2011. évi CXII. törvény) és a Rendőrségi törvény (1994. évi XXXIV. törvény) alapján a kamera látószögével érzékelt közterületen elektronikus megfigyelő rendszer működik.

**2./ Az érintettek köre:** a kamera hatáskörzetében képfelvétel rögzítésére alkalmas elektronikus megfigyelőrendszer által megfigyelt területre belépő és ott tartózkodó személyek.

**3./ Az adatkezelés célja:** az élet- és vagyonbiztonság, valamint a jogsértések, szabálysértések, bűncselekmények észlelése, az elkövető tettenérése, a jogsértő cselekmények megelőzése, azok bizonyítása.

**4./ Az adatkezelés jogalapja:** az Info törvény 5. § (1). bekezdése és az Rtv. 42. 42/A. §§-ok, továbbá az érintett hozzájárulása, amelyek alapján hozzájárulása megadottnak tekintendő, amennyiben ezen adatvédelmi tájékoztató megismerését követően az érintett a kamera hatáskörzetébe belép és/vagy ott tartózkodik.

**5./ Az adatkezelés időtartama:** a törvényi felhatalmazás alapján a kép- és hangfelvétel a rögzítéstől számított 20 napig tárolható felhasználás hiányában, ezt követően haladéktalanul megsemmisítésre, törlésre kerül, amennyiben nem szükséges a felhasználása.

**6./ Az adatkezelő meghatározása:** az eljáró polgárőri szerv és képviselője.

**7./ Jogorvoslat:** az érintettek az adatkezelés teljes időtartama alatt élhetnek az Információs önrendelkezési jogról és az információszabadságról szóló 2011. évi CXII. törvényben biztosított jogaikkal, további igényérvényesítés esetén Bírósághoz vagy az adatvédelmi hatósághoz [(www.naih.hu,](http://www.naih.hu/) tel: 391-1400) is fordulhatnak.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **3. számú melléklet**  **Adattovábbítási nyilvántartás** | **A másolat átvevőjének** | **Aláírása** |  |  |  |  |  |  |  |
| **Neve** |  |  |  |  |  |  |  |
| **Adattovábbító** | **Beosztása** |  |  |  |  |  |  |  |
| **Neve** |  |  |  |  |  |  |  |
| **Adattovábbítás időpontja** | |  |  |  |  |  |  |  |
| **Megkeresés ügyszáma** | |  |  |  |  |  |  |  |
| **Adattovábbítás** | **Módja** |  |  |  |  |  |  |  |
| **Tárgya** |  |  |  |  |  |  |  |
| **Jogalapja** |  |  |  |  |  |  |  |
| **Célja** |  |  |  |  |  |  |  |
| **Adatigénylő** | **Címe** |  |  |  |  |  |  |  |
| **Neve** |  |  |  |  |  |  |  |
| **Felvétel száma** | |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **4. számú melléklet**  **Felvételek megsemmisítésére vonatkozó nyilvántartás** | **A törlést végző neve** | |  |  |  |  |  |  |  |
| **Adathor-dozó törlésének ideje** | |  |  |  |  |  |  |  |
| **Törlendő adat azonosítója** | **Kapcsolódó ügyszám** |  |  |  |  |  |  |  |
| **Készítés**  **időpontja** |  |  |  |  |  |  |  |
| **Belépés célja** | |  |  |  |  |  |  |  |
| **Zárolás** | |  |  |  |  |  |  |  |
| **Törlés időpontja** | |  |  |  |  |  |  |  |
| **Felvétel száma** | |  |  |  |  |  |  |  |

5. mellékelt

**Üzemeltetési napló**

|  |  |  |  |  |  |
| --- | --- | --- | --- | --- | --- |
| **Sorszám** | **Ellenőrzés ideje** | **Ellenőrzést végző személy neve** | **Aláírás** | **Az állapot vagy esetleges probléma rögzítése** | **Egyéb észrevételek** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **6. számú melléklet**  **Felhasználási napló** | **Adathor-dozó megnevzeése** | |  |  |  |  |  |  |  |
| **Visszatekintést végző** | **Aláírása** |  |  |  |  |  |  |  |
| **Beosztása, jelvényszáma** |  |  |  |  |  |  |  |
| **Neve** |  |  |  |  |  |  |  |
| **Megjegyzés** | |  |  |  |  |  |  |  |
| **Belépés célja** | |  |  |  |  |  |  |  |
| **Betekintés időpontja** | |  |  |  |  |  |  |  |
| **Felvétel száma** | |  |  |  |  |  |  |  |

7. számú melléklet

## Megismerési nyilatkozat

A Tiszasas Község Önkormányzat Közterületi Térfigyelő Rendszer adatvédelmi szabályzatában foglaltakat megismertem. Tudomásul veszem, hogy az abban leírtakat a munkám során köteles vagyok betartatni.

|  |  |  |  |
| --- | --- | --- | --- |
| Név | Beosztás | Dátum | Aláírás |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |